Diari Oficial de la Generalitat Valenciana


Sumari del DOGV 5631, del 02-11-2007 (2007/13345)

Informació pública de l'alternativa tècnica per a la gestió indirecta del Programa d'Actuació Integrada en Sòl Urbà Residencial PERI- 5 del Pla General d'Ordenació Urbana de l'Alcora.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5631

Data del DOGV
:   02-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13564


Data del document
:   25-10-2007

Organisme emissor
:   Vivirbur, SL

Tipus de document
:   Informació Pública

Descriptors 

:   * Alcora, l'
    * pla d'urbanisme

Informació pública de l'alternativa tècnica per a la gestió indirecta del Programa d'Actuació Integrada en Sòl Urbà Residencial PERI- 5 del Pla General d'Ordenació Urbana de l'Alcora. [2007/13720]  
L'Ajuntament de l'Alcora, per acord del Ple adoptat en sessió del dia 23 de febrer de 2007, va aprovar les bases particulars per al desenvolupament per gestió indirecta del Programa d'Actuació Integrada del PERI-5 del Pla General d'Ordenació Urbana d'esta població, i va acordar en la mateixa sessió convocar a concurs el dit programa, havent remés per a la seua publicació l'anunci d'este al Diari Oficial de la Unió Europea de 24 de juliol de 2007 i publicat en el Diari Oficial de la Comunitat Valenciana número 5588, del 30 d'agost de 2007.  
Vivirbur, SL, interessada a participar en el concurs expressat i per a complir el que disposa l'article 134 de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica de la seua proposició, que en compliment dels articles 134.1 i 126.1a) i f) de la Llei Urbanística Valenciana, es compon dels documents següent:  
- memòria del programa  
- pla de reforma interior  
- projecte d'urbanització  
La informació pública d'estos documents s'efectua per mitjà de la seua protocol·lització a la notaria de Luisa J. Feijoo Martín, amb domicili a l'Alcora (Castelló), carrer Ferreret, número 32, per mitjà d'acta degudament autoritzada. Una còpia també constarà a l'Ajuntament de l'Alcora i en la secció d'urbanisme / residencial de la pagina web www.octogon.com.  
D'acord amb l'article 134 de la llei esmentada i l'article 293 del Reglament d'Ordenació i Gestió Territorial i Urbanística (Decret 67/2006, de 12 de maig, del Consell) a comptar des del 25 d'octubre de 2007, este inclòs, qualsevol persona podrà consultar la documentació en l'Ajuntament i en la notaria esmentada, de dilluns a divendres, en els seus respectius horaris d'obertura al públic, i es podran formular al·legacions en relació amb esta, que es presentaran, a l'Ajuntament o a la mateixa notaria; el termini de presentació d'al·legacions serà d'un mes des de la publicació del present anunci en el Diari Oficial de la Comunitat Valenciana. Durant el període d'informació pública, la mercantil citada posa a disposició dels interessats un membre de l'equip redactor dels documents per a aclarir dubtes, conceptes i altres qüestions relacionades amb estos. Per a sol·licitar entrevista n'hi ha prou amb cridar al telèfon 709 969 033 i preguntar per Guillermo Ventura Climent.   
Es preveu un termini per a l'execució del programa de 36 mesos, des de l'acord del Ple Municipal pel qual se n'acorde l'inici.   
Sense perjudici del que s'ha dit anteriorment i a l'efecte del compliment de la competitivitat i lliure concurrència a què es refereix l'article 168.1.a) de la Llei Urbanística Valenciana, en el mateix termini, les companyies subministradores privades de servicis, la previsió de les quals es conté en el projecte d'urbanització exposat al públic, podran formular, sobre les seues necessitats d'infraestructura, propostes de conveni en què es reflectisquen les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
L'Alcora, 25 d'octubre de 2007.- Els administradors mancomunats de Vivirbur, SL: Alejandro Medina Lozano i Francisco Javier García Blasco.